**Szakvélemény**

**Tárgy: Zalaszentgrót, 1848-49-es emlékmű**

Előzmény: Zalaszentgrót városát ért viharkár következtében súlyosan megrongálódott az emlékmű, melynek következtében az egyik oldalsó szürke gránit elem lezuhant. A lezuhant elem felső párkányelemei összetörtek, azonban a nagyobb tömb elemek nem sérültek. A zuhanás következtében a gránit tömbön álló sasmadár talapzatának sarkát letörte.

Zalaszentgrót város Önkormányzata kérésére az emlékmű helyreállításával kapcsolatban az alábbi szakvéleményt és lehetséges javaslatokat adjuk:

1. javaslat**:**

A parkban elhelyezett kompozíció sérült elemeinek újra gyártása, valamint a helyszínen történő ismételt összeállítása. Mivel a régi rögzítő csapok elgörbültek, így azok eltávolítása és új rozsdamentes csapok kialakítása. A három nagy elem összefúrása és csapolása, mivel ezek a korábbiakban nem történtek meg, ezért is következett be a káresemény. A helyszín artézi vizének közelsége miatt, amely közvetlenül az emlékmű mögött helyezkedik el, valószínűleg alámosta a betonalapot, így a még álló elemek is elmozdultak egymástól. A középső elem egy támaszponttal van biztosítva, mely kevésnek bizonyult, és statikai problémát okozott.

Elképzelhető megoldás a két oldalsó elem támasszal való ellátása a középső elemhez hasonlóan, azonban ez kizárólag hivatásos statikus szakvélemény alapján, mivel a kompozíció betonalapja egyértelműen süllyed és elmozdult. A középső legmagasabb elem a park irányába egyértelműen dől és balesetveszélyes, mivel a még meglévő oldalsó elemmel nincs összefogatva.

Szervezetünk, ezért az első javaslatot, csak és kizárólag átmeneti megoldásnak javasolja, de nem támogatja.

1. javaslat:

Az emlékmű teljes elbontása, új betonalap készítése és az emlékmű ismételt felállítása.

1. javaslat:

Az emlékmű stílusában és hangulatában nem illeszkedik a parkhoz. Egyszerű sírköves munka, mely különösebb esztétikai értéket nem hordoz. Javasoljuk egy teljesen új, méltó kompozíció létrehozását szobrászművészek és tájépítészek bevonásával és lehetőség szerint új helyszínen történő elhelyezését, hogy a későbbiekben az artézi víz közelsége ne okozzon alámosódási statikai problémákat.

A szakvélemény részét képezik az emlékmű jelenlegi állapotáról készített fényképfelvételek.

A Villa Negra Művészeti Egyesület szobrász tagjai nyitottak közreműködni az emlékmű kérdésében, amennyiben azt az Önkormányzat szükségesnek tartja.

Zalaszentgrót, 2020. 07. 17.

Villa Negra Művészeti Egyesület

Lelkes Márk szobrászművész

az egyesület elnöke