**Szám:** 1-9/2020. 5. sz. napirendi pont

**Előterjesztés**

***Zalaszentgrót Város Önkormányzata Képviselő-testületének***

***2020. július 30-i rendes, nyilvános ülésére***

**Tárgy:** Döntés önkormányzati földterületek értékesítéséről

**Tisztelt Képviselő-testület!**

**I.**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete (a továbbiakban: vagyonrendelet) 42/A. § (2) bekezdés d) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Pados Balázs** 1051 Budapest, Vörösmarty tér 2. 4/1. szám alatti lakos 2020. június 8-án kérelmet nyújtott be Zalaszentgrót Város Önkormányzata felé a Zalaszentgrót zártkert 25012 és 25018 helyrajzi számú ingatlanok megvásárlására vonatkozóan.

- A **Zalaszentgrót 25012 helyrajzi számú** ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, gazos, bokrokkal benőtt. A területen néhány fa található.

A vételár meghatározására a vagyonrendeletben rögzített képlet alapján az ingatlan ajánlott eladási ára: 140,8.- Ft/m2.

- A **Zalaszentgrót 25018 helyrajzi számú** ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, gazos, nagy részben spontán fásult.

A vételár meghatározására a vagyonrendeletben rögzített képlet alapján az ingatlan ajánlott eladási ára: 139,7.- Ft/m2.

Varga Zoltán tanácsadó testületi tag a helyi viszonyok alapján a területek eladását legalább 130,- Ft/m2-es áron javasolja, így a jelenlegi piaci viszonyokat figyelembe véve javaslom a 150,- Ft/m2-es eladási árat.

Az alábbi táblázat tartalmazza a földterületek adatait, valamint az értékesítési árait:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft.)** | **Ajánlott egységár (Ft/m2)** | **Ajánlott eladási ár (Ft.)** |
| 25012 | 2726 | kivett zártkerti művelés alól kivett | 82.000,- | 150,- | 408.900,- |
| 25018 | 2010 | kivett zártkerti művelés alól kivett | 60.000,- | 150,- | 301.500,- |

**II.**

A vagyonrendelet 42/A. § (2) bekezdés c) pontja alapján 3000 m2-t meghaladó területű vagy bruttó 3 millió forint feletti forgalmi értékű kivett zártkerti földterületek nyilvános pályázati eljárás lefolytatását követően értékesíthetők.

**Pados Balázs** 1051 Budapest, Vörösmarty tér 2. 4/1. szám alatti lakos 2020. június 8-án kérelmet nyújtott be Zalaszentgrót Város Önkormányzata felé a Zalaszentgrót zártkert 25017/2 helyrajzi számú ingatlan megvásárlására vonatkozóan.

- A **Zalaszentgrót 25017/2 helyrajzi számú** ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, teljes egészében spontán fásult.

Varga Zoltán tanácsadó testületi tag a terület eladását legalább 130,- Ft/m2-es áron javasolja, de amennyiben a számítási képlet alapján magasabb összeg kerül megállapításra, abban az esetben a területek magasabb összegen történő értékesítését javasolja.

A minimális induló ár meghatározására a vagyonrendeletben rögzített képlet alapján az ingatlan ajánlott eladási ára: 158,4.- Ft/m2.

Az alábbi táblázat tartalmazza a földterület adatait, valamint az értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft.)** | **Ajánlott egységár (Ft/m2)** | **Minimális induló ár (Ft.)** |
| 25017/2 | 5158 | kivett zártkerti művelés alól kivett | 154.000,- | 158,- | 817.000,- |

A Gazdasági és Városfejlesztési Bizottság az előterjesztést a 2020. július 23-i ülésén megtárgyalta, a 32/2020. (VII. 23.) és 33/2020. (VII. 23.) számú határozataival elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést szíveskedjen megtárgyalni, majd az alábbi határozati javaslatokat elfogadni.

**Határozati javaslat:**

**I.**

Zalaszentgrót Város Önkormányzatának Képviselő-testülete úgy dönt, hogy a kizárólagos tulajdonában lévő

- Zalaszentgrót **25012** hrsz.-ú, 2726 m2 nagyságú, kivett zártkerti földterületet 383.760,- Ft,

- Zalaszentgrót **25018** hrsz.-ú, 2010 m2 nagyságú, kivett zártkerti földterületet 280.800,- Ft

vételár ellenében értékesíti **Pados Balázs** 1051 Budapest, Vörösmarty tér 2. 4/1. szám alatti lakos részére.

Az adásvétellel kapcsolatban felmerülő valamennyi költség a vevőt terheli. A vevő az ingatlanokat az eladó írásbeli értesítésétől számított 30 napon belül jogosult megvásárolni.

A Képviselő-testület felkéri a jegyzőt a fenti ingatlanok értékesítésével kapcsolatos feladatokat elvégzésére, és felhatalmazza a polgármestert az adásvételi szerződések megkötésére.

**Határidő:** 2020. szeptember 30.

**Felelős:** Dr. Simon Beáta jegyző

**II.**

Zalaszentgrót Város Önkormányzatának Képviselő-testülete úgy dönt, hogy a kizárólagos tulajdonában lévő Zalaszentgrót **25017/2** hrsz.-ú, 5158 m2 nagyságú, kivett zártkerti földterületet 817.000,- Ft induló áron nyilvános pályázati eljárás lefolytatását követően értékesíti a legkedvezőbb ajánlatot tevőnek, de legalább a minimális eladási áron.

Az adásvétellel kapcsolatos költségek a nyilvános pályázat eredménye szerint nyertes ajánlattevőt terhelik.

A Képviselő-testület felkéri a jegyzőt a nyilvános pályázati eljárás előkészítésére, annak eredményessége esetén pedig az értékesítéssel kapcsolatos további feladatok elvégzésére.

A Képviselő-testület felhatalmazza a polgármestert a nyilvános pályázati eljárás lefolytatására, és az eredményes pályázat esetén a nyertes ajánlattevővel az adásvételi szerződés megkötésére.

**Határidő:** 2020. október 31.

**Felelős:** Dr. Simon Beáta jegyző

**Zalaszentgrót**, 2020. július 14.

**Baracskai József**

polgármester

A határozatai javaslat a törvényességi követelményeknek megfelel.

**Dr. Simon Beáta**

jegyző